Na Županijskom sudu u Rijeci se propucao pravosudni policajac.

Hitno je prebačen u riječku bolnicu. Kako neslužbeno doznajemo, pištolj je opalio i pravosudnog policajca propucao u predjelu glave.

“Na porti Županijskog suda u Rijeci oko 13 sati došlo je do slučajnog opaljenja vatrenog oružja u kojem je došlo do samoozljeđivanja jednog pravosudnog policajca. Očevid je u tijeku”, rekli su sa Županijskog suda u Rijeci Indexu.

Na naše dodatno pitanje odgovorili su kako zasad nemaju informaciju o stanju pravosudnog policajca.

Događaj nam je potvrdila i primorsko-goranska policija. Zasad su rekli tek kako je došlo do samoozljeđivanja pravosudnog policajca te da mu se pruža pomoć u bolnici.

Policijski očevid je u tijeku, javlja Index.